**NAVODILA ZA IZVEDBO**

**»TEKA PODNEBNE SOLIDARNOSTI« V VRTCIH**

********

****

1. ***Predhodne priprave na »Tek podnebne solidarnosti«***
2. Tek naj poteka **v okviru dejavnosti vrtca**, kakor vam vzgojiteljem najbolj ustreza.
3. Tek podnebne solidarnosti v vašem vrtcu lahko poteka večkrat **skozi celo leto** oz. **v časovnem obdobju**, ki vam najbolj ustreza.Teke lahko navežete na posamezne mednarodne dneve, npr. 22. April (Svetovni dan Zemlje), 15.maj (Svetovni dan podnebnih sprememb), 25.maj (Dan Afrike), 5.junij (Svetovni dan okolja)…
4. **»Tek podnebne solidarnosti«** in delavnico **lahko** s **sodelovanjem** izvaja več vzgojiteljev.
5. Prosimo vas, da pred tekom (lahko v sodelovanju z ostalimi vzgojitelji) izvedete **pogovorno delavnico o problematiki podnebnih sprememb v povezavi z revščino v Afriki** in otrokom **razložite tudi namen teka.**
6. Za uvod otrokom razložite glavni namen teka:

V **»Teku podnebne solidarnosti«,** bodo otroci tekli v solidarnosti do ljudi v revnejših državah, predvsem v Afriki, ki jih posledice podnebnih sprememb najbolj prizadenejo.

**S pretečenimi kilometri učencev, dijakov, otrok, študentov in splošne javnosti, od šolskega leta 2011/2012 gradimo kroge solidarnosti okoli planeta Zemlje** (40.075 km je obseg ekvatorja). Do sedaj nam je uspelo preteči že preko 6 krogov okoli ekvatorja (253.423,34 km). Upamo, da nam letos uspe zgraditi še dodaten solidarnostni krog (skupno 280.525 km).

1. Nato uporabite gradiva, ki smo vam jih poslali. **Oglejte si film** ali **PowerPoint predstavitev** ali **preberite Zgodbo o dečku Nangiru** (slikovna predstavitev zgodbe 2. stran PowerPointa) ali uporabite **foto-govorico** ali **dramsko zgodbo Popotovanje štrka Simona** ter se na kratko pogovorite o problematiki podnebnih sprememb v povezavi z revščino v Afriki in življenjem njihovih sovrstnikov.
2. Vsak otrok naj **izbere specifičen (osebni) namen** za kaj bo tekel, lahko pa **cel vrtec** teče za isti specifični namen.

Na primer: Otroci **tečejo v znamenje solidarnosti:**

* do tistih, ki zaradi posledic podnebnih sprememb nimajo dovolj pitne vode ali hrane;
* do tistih, ki prehodijo kilometre daleč, da oskrbijo z vodo svoje družine;
* do vseh, ki so jih prizadele podnebne spremembe;
* do tisti, ki so jih prizadele naravne katastrofe;
* do tistih, ki zaradi posledic podnebnih sprememb na morejo hoditi v šolo;
* do dečka Nangira, da bi lahko preživel svoje koze …

Otroci lahko tečejo z namenom, da bi politiki namenili več sredstev za reševanje te problematike v Afriki itd.

Otroci naj specifičen namen teka **narišejo na plakat** oziroma **na majico,** ki jo bodo nosili, ko bodo tekli.

1. Otroci oz. udeleženci teka bodo naredili že veliko, če se bodo začeli **spraševati, razmišljati** o ljudeh v revnih državah, ki jih posledice podnebnih sprememb najbolj prizadenejo. Veliko se lahko že spremeni, če to **ozavestimo**, se tega **zavedamo** in o tem **razmišljamo**. Tečejo lahko v solidarnosti do teh ljudi, med tekom mislijo nanje, na koncu jim posvetijo svoje kilometre.
2. Otroci oz. udeleženci teka svojo solidarnost do ljudi v revnih državah, ki jih posledice podnebnih sprememb najbolj prizadenejo lahko nadgradijo z neko **odločitvijo**, **dejanji** v vsakdanjem življenju, ki bodo konkretno vplivala na ljudi, katerim so tek namenili.

Npr. če bo otrok tekel v solidarnosti do otrok, ki trpijo zaradi podnebnih sprememb še večje pomanjkanje vode, lahko svoj tek nadgradi z odločitvijo, da bo poskušal v 1 letu zmanjšati svoj negativni vpliv na podnebne spremembe s tem, da bo pazil koliko vode bo porabil pri tuširanju ali pazil, da bo ugašal vse elektronske naprave (jih ne bo puščal v stanju pripravljenosti) ali poskusil čim bolj uporabljati javni prevoz, kolo ali pa hoditi peš, s preudarnim nakupovanjem poskusil proizvesti čim manj odpadkov …

Torej predlagamo, da se otroci v okviru »Teka podnebne solidarnosti« odločijo **v solidarnosti do koga bodo tekli** (do tistih ljudi v Afriki, ki čutijo pomanjkanje pitne vode, hrane, ki so jih prizadele bolezni … zaradi posledic podnebnih sprememb) in **kaj konkretnega bodo v svojem življenju spremenili** za reševanje te problematike.

1. Predlagamo, da ima vsak otrok, ki bo sodeloval pri teku, tudi **svojo štartno številko**, tako bo tek podoben pravemu »maratonu« in ga bo lažje spremljati.

Otroci lahko od doma prinesejo **stare** **majice**. S flomastri ali drugimi barvami jim vzgojitelji pomagajte na majice napisati **štartne številke**, če pa želijo pa lahko tudi na majice **narišejo za koga bodo tekli** in **kaj bodo v svojem življenju spremenili, da bodo okolju bolj prijazno živeli**, po končanem teku pa jim lahko pomagate zapisati na majice še število njihovih pretečenih km. Lahko pa **štartne številke otrok enostavno napišete na liste** in jim jih s šivalnimi sponkami pričvrstite na majice.

1. Če je možno, bi bile dobrodošletudi **kondicijske priprave** na tek (pri predhodnih urah športne vzgoje).
2. Predhodno lahko pripravite z otroci tudi **posebne plakate s katerimi lahko na tek v vašem vrtcu povabite tudi starše, stare starše … širšo javnost in medije**. Plakate lahko nalepite tudi po vašem kraju in okolici, lahko tudi promovirate tek po radijskih postajah, lokalnih časopisih …





1. ***Izvedba teka podnebne solidarnosti****:*
2. Pripravite seznam tekačev.
3. V okolici vašega vrtca (kakor je vam najlažje) označite pot oz. krog teka (npr. v dolžini 600 m, lahko več, lahko manj glede na zmogljivosti vaših otrok).
4. Nato lahko na startu oz. cilju vzgojitelj oz. otroci, ki ne morejo teči, posameznim otrokom na kartonček ali kar **na roko za vsak pretečen krog odtisnejo žig** (kar imate v vrtcu). Naj vas ne moti gneča, ki bi lahko nastala ob čakanju na žige, ob čakanju si otroci lahko odpočijejo.
5. S tekom **otroci zbirajo/beležijo pretečene kilometre**. Vsak vrtec **lahko po svoje šteje km**.
6. Po končanem teku otroci vzgojiteljem izročijo kartončke z žigi oz. s številom pretečenih km (ali pokažejo roke, če so vzgojitelji dajali žige na roke) in vzgojitelj prešteje število žigov, ki jih je prejel posamezen otrok in jih zapiše v skupno razpredelnico, ki vam jo prilagamo na strani 4 (prosimo vas, da jo glede na potrebe sami razmnožite).

Tako bo zapisan rezultat vsakega otroka posebej, ob koncu teka pa vas prosimo, da seštejete vse pretečene km in **nam sporočite rezultat celotnega vrtca.**

**Dodatni predlogi:** Na samem teku lahko poskrbite tudi za **sok** (okrepčilo tekačem ☺, **ozvočenje** (za sprotno poročanje o pretečenih km po zvočniku …), **povabite tudi** druge **vzgojitelje, starše, stare starše, vse, ki bi si želeli pridružiti** ter **lokalne medije** (radio, časopise, TV), lahko sodelujete s celotno ali z delom lokalne skupnosti – na primer z gasilci. Še posebno dobrodošle so vse vaše nove ideje … Dogodek lahko tudi fotografirate, posnamete.

1. Na koncu teka vsakemu otrok pomagajte napisati na listek ali majico**,** kamor je narisal svoj namen teka, **koliko kilometrov/krogov je pretekel in za kakšen specifičen namen je tekel,** v solidarnosti do koga je pretekel svoje km oz. komu je namenil svoje km, oziroma kakšna je bila njegova motivacija za tek (npr. za otroke v Afriki, ki vsak dan hodijo po več ur peš po vodo ali pa v šolo …) ter kaj bo poskušal **spremeniti v svojem življenju** za reševanje problematike podnebnih sprememb. Te listke lahko nato prilepite na **oglasno desko v vrtcu** ali naredite plakat in ga obesite na vidno mesto, da ga bodo videli tudi drugi.
2. Število kilometrov, namen teka ter odpoved v svojem življenju, lahko zapišejo tudi na **štartne majice**, ki so jih predhodno izdelali (korak 10). Iz majic lahko v avli vrtca ali po šolskih hodnikih priredite **Razstavo »Teka podnebne solidarnosti«.** Prosimo vas, da nam pošljete tudi kakšno fotografijo iz razstave.
3. Na koncu vas prosimo, da nam **sporočite pretečene kilometre,** št. tekačev in namene teka na povratnem obrazcu na priloženem dopisu ter nam največ **10 fotografij (ali videoposnetek)**, ki bodo nastale ob teku, zaradi našega lažjega dela zapečete na CD in nam vse skupaj najkasneje do **20. junija 2015** (lahko pa kadarkoli med letom, ko izvedete tek) pošljete na Slovensko Karitas, Kristanova 1, 1000 Ljubljana.
4. Zelo veseli bomo tudi vaših **zapisov** kar so otroci narisali na majice glede **namenov teka** ter kaj bodo v svojih življenjih poskušali spremeniti in s tem pripomogli k reševanju problematike podnebnih sprememb.
5. Veseli bomo tudi vaših objav o »Tekih podnebne solidarnosti« na spletnih straneh, vaših člankov in prispevkov v lokalnih medijih …
6. **Navodila za urejanje in zapis fotografij in videoposnetkov učencev, ki nam jih boste poslali zapisane na CD-jih:**

Prosimo vas, da **zapišete imena** pod posamezno fotografijo in datoteko ali mapo **brez pik ter šumnikov in sičnikov**, končnico fotografije pa spremenite v **jpg**, ker nam boste s tem zelo olajšali delo (Primer: **ALES\_3A.jpg**). Prosimo vas tudi, da **shranite vse fotografije iz posamezne šole samo v eno mapo** (tudi če sodelujejo različni razredi), ki naj bo naslovljena z nazivom Vrtec (Primer: VRTEC\_KRANJ). Če boste mogoče **posneli tudi** **kakšen kratek film** vas prosimo, če je le mogoče, da ga **sami daste** na primer **na Youtube** in nam pošljete **samo spletno povezavo**, lahko pa ga tudi zapišete na CD in nam ga pošljete.

1. Fotografije in videoposnetke nastale ob teku ter podatke o pretečenih kilometrih, število pretečenih km/št. vseh otrok vrtca, ki nam jih boste poslali bomo **objavljali na** naši **spletni strani** www.karitas.si.
2. Ko bomo prejeli rezultate iz vseh šol, bomo razglasili tudi **najbolj solidaren vrtec**, to je vrtec, ki bo skupno pretekla največ km/število glede na št. otrok. Mentorji bodo prejeli potrdila o izvedbi.



**POSADITE RASTLINO**

Za nadgradnjo teka lahko za lepši in bolj zdrav planet v prostorih ali v okolici vrtca posadite tudi kakšno rastlino v okolici vašega v vrtca ali v učilnici v lonec in opazujte, kako raste, skrbite zanjo …

Za vse dodatne informacije pišite na jana.lampe@karitas.si ali pokličite na tel: 01 300 59 68.

Razpredelnica, ki naj vam bo v pomoč pri štetju kilometrov

|  |  |  |
| --- | --- | --- |
| **Zaporedna št. tekmovalca** | **Ime in priimek otroka** | **Št. pretečenih kilometrov posameznega otroka** |
| 1 |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |
| 7 |  |  |
| 8 |  |  |
| 9 |  |  |
| 10 |  |  |
| 11 |  |  |
| 12 |  |  |
| 13 |  |  |
| 14 |  |  |
| 15 |  |  |
| 16 |  |  |
| 17 |  |  |
| 18 |  |  |
| 19 |  |  |
| 20 |  |  |
| 21 |  |  |
| 22 |  |  |
| 23 |  |  |
| 24 |  |  |
| 25 |  |  |
| 26 |  |  |
| 27 |  |  |
| **Skupno število vseh pretečenih km v vašem vrtcu** |  |